སྒོས་བཙན་དུ་གངས་ཅན་བོད་ཀྱི་ཤེས་རིག་གི་གཞི་མ་བོན་དང་ཞང་ཞུང་འབྲེལ་བའི་རྒྱལ་རབས་ལོ་རྒྱུས་དང་བོན་དང་རིག་གཞུང་མི་སྣ་ལས་སོགས་ཐུན་མིན་བོད་ཀྱི་ཤེས་རིག་འདི་དག་ཐུགས་སྣང་ཅན་གྱི་འཛམ་གླིང་མི་མང་རྣམས་དང་ལྷག་པར་དུ་རང་རིགས་གཞོན་སྐྱེས་རྣམས་ལ་དུས་དང་འཚམས་པར་ངོ་འཕྲོད་འབྱུང་ཐབས་དང་།གཞན་ཡང་སྔར་སྲོལ་བཟང་པོ་དེ་དག་ཉམས་པ་སླར་གསོ་དང་མི་ཉམས་རྒྱུན་འཛིན་ཐུབ་ཐབས་ལ་གཙོ་བོར་དམིགས་ཏེ།གོང་ཞུས་ལྟར་དྲ་རྒྱ་འདི་བཞིན་ཞྭ་དཀར་གཡུང་དྲུང་བོན་གྱི་བསྟན་པའི་གཙུག་རྒྱན་༸སྐྱབས་རྗེ་༸རྒྱལ་བ་སྨན་རིའི་ཁྲི་འཛིན་རིན་པོ་ཆེ་མཆོག་ནས་འདི་བཞིན་དགོས་ལུགས་ཀྱིས་བཀའ་འཁྲོལ་ཟབ་མོ་སྨིན་སྩོལ་གནང་བར་མ་ཟད་རྒྱལ་ཕྱི་ནང་དུ་བཞུགས་པའི་བོན་གྱི་སྐོར་ལ་ཐུགས་སྣང་ཡོད་མཁན་མང་པོ་ཞིག་ནས་ཀྱང་འདི་བཞིན་དགོས་ལུགས་ཀྱིས་དགོངས་འཆར་ཡང་ཡང་བྱུང་བ་སོགས་ཀྱིས་རྐྱེན་པས་ད་ལམ་གཡུང་དྲུང་བོན་གྱི་དྲ་རྒྱ་འདི་བཞིན་གསར་དུ་སྒོ་དབྱེ་ཞུས་པ་ཡིན།